CELEX: 62021TB0054
Language: el
Date: 2021-05-26 00:00:00
Title: Υπόθεση T-54/21 R: Διάταξη του Προέδρου του Γενικού Δικαστηρίου της 26ης Μαΐου 2021 — OHB System κατά Επιτροπής (Ασφαλιστικά μέτρα – Δημόσιες συμβάσεις έργων, προμηθειών και υπηρεσιών – Προμήθεια μεταβατικών δορυφόρων – Απόρριψη της προσφοράς υποψηφίου – Αίτηση λήψεως προσωρινών μέτρων – Fumus boni juris – Επείγον – Στάθμιση των συμφερόντων)

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/47
            
         
      Διάταξη του Προέδρου του Γενικού Δικαστηρίου της 26ης Μαΐου 2021 — OHB System κατά Επιτροπής
      (Υπόθεση T-54/21 R)
      (Ασφαλιστικά μέτρα - Δημόσιες συμβάσεις έργων, προμηθειών και υπηρεσιών - Προμήθεια μεταβατικών δορυφόρων - Απόρριψη της προσφοράς υποψηφίου - Αίτηση λήψεως προσωρινών μέτρων - Fumus boni juris - Επείγον - Στάθμιση των συμφερόντων)
      (2021/C 278/67)
      Γλώσσα διαδικασίας: η γερμανική
      
         Διάδικοι
      
      
         Αιτούσα: OHB System AG (Βρέμη, Γερμανία) (εκπρόσωποι: W. Würfel και F. Hausmann, δικηγόροι)
      
         Καθής: Ευρωπαϊκή Επιτροπή (εκπρόσωποι: G. Wilms, J. Estrada de Solà, L. Mantl και L. André)
      
         Αντικείμενο
      
      Αίτηση δυνάμει του άρθρου 278 ΣΛΕΕ με την οποία ζητείται, αφενός, να ανασταλεί η εκτέλεση των από 19 και 22 Ιανουαρίου 2021 αποφάσεων του Ευρωπαϊκού Οργανισμού Διαστήματος (ΕΟΔ), ενεργούντος στο όνομα και για λογαριασμό της Επιτροπής, να μη δεχθεί την προσφορά της αιτούσας για τη δημόσια σύμβαση 2018/S 091-206089 και να αναθέσει το αντικείμενο της δημόσιας σύμβασης σε δύο άλλους προσφέροντες καθώς και, αφετέρου, να υποχρεωθεί η Επιτροπή να παράσχει πρόσβαση στα έγγραφα του διαγωνισμού.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Ανακαλεί τις διατάξεις της 31ης Ιανουαρίου 2021, OHB System κατά Επιτροπής (T-54/21 R), και της 26ης Φεβρουαρίου 2021, OHB System κατά Επιτροπής (T-54/21 R).
               
            
                  3)
               
               
                  Επιφυλάσσεται ως προς τα δικαστικά έξοδα, πλην των εξόδων της Airbus Defence and Space GmbH. Η τελευταία φέρει τα δικαστικά έξοδα στο πλαίσιο της αιτήσεως παρεμβάσεως.